open-index/open-wikipedia-markdown huggingface dataset:
ஷெல்டன் பெஞ்சமின்

**ஷெல்டன் பெஞ்சமின்** (பிறப்பு: ஜூலை 9, 1975) ஒரு அமெரிக்க தொழில்முறை மல்யுத்த வீரர், தற்போது ரா பிராண்டில் உலக மற்போர் மகிழ்கலை நிறுவனத்திடம் ஒப்பந்தம் செய்து விளையாடி வருகிறார். **ஷெல்டன் எக்ஸ் பெஞ்சமின்** என்ற மேடைப் பெயரில்  *நியூ ஜப்பான் புரோ-மல்யுத்தம்  மற்றும் புரோ மல்யுத்த நோவா ஆகியவற்றில் பங்கேற்றதன் மூலமாகவும் தனது சொந்த பெயரிலேயே ரிங் ஆப் ஹானர் நிகழ்ச்சியில்* பங்கேற்றதன் மூலமாகவும் இவர் பரவலாக அறியப்பட்டார் தொழில்முறை மல்யுத்த வீரராக மாறுவதற்கு முன்பு, கல்லூரியில் இரு வேறு விளையாட்டுக்களில் பங்கேற்று வந்தார்.  ஜூனியர் கல்லூரியில் படித்த பிறகு , மினசோட்டா பல்கலைக்கழகத்தில் பட்டம் முடித்தார்.

பெஞ்சமின் தனது தொழில்முறை மல்யுத்த வாழ்க்கையை உலக மற்போர் மகிழ்கலை நிறுவனத்தின் பயிற்சிக் களமான ஓஹியோ பள்ளத்தாக்கு மல்யுத்தத்தில் (OVW) தொடங்கினார், அங்கு அவர் தெற்கு இணை வாகையாளர் பட்டத்தினை நான்கு முறை பெற்றார். அதில் மூன்று முறை ப்ரோக் லெஸ்னருடன், ஒரு முறை ரோட்னி மேக் எனபவருடனும் இணை வாகையாளர் பட்டத்தினை வென்றார். 2002 ஆம் ஆண்டில் இவர் உலக மற்போர் மகிழ்கலை நிறுவனத்தின் முக்கிய வீரர்கள் பட்டியலில் இவர் இணைந்தார்.அங்கு அவர் கர்ட் ஆங்கிள் மற்றும் சார்லி ஹாஸ் ஆகியோருடன் ஒரு கூட்டணியை உருவாக்கினார், இது  ஆங்கிள் அணி என அழைக்கப்பட்டது. பின்னர்  ஹாஸுடன் இணைந்து விளையாடிய போது இது உலகின் தலைசிறந்த இணைகளில் ஒன்று என்று அழைக்கப்பட்டது. இவர்  கண்டங்களுக்கு இடையிலான வாகையாளர் பட்டத்தினை மூன்று முறையும், யுனைடெட் ஸ்டேட்ஸ் வாகையாளர் பட்டத்தினை ஒரு முறையும் மற்றும் உலக மற்போர் மகிழ்கலை நிறுவனம் இணை வாகையாளர் பட்டத்தினை இருமுறையும் ஹாஸ் உடன். உலக மல்யுத்த கவுன்சிலில் விளையாடிய போது ஒரு முறை உலக மிகுகன வாகையாளர் பட்டத்தினை   வென்றார்.

## ஆரம்பகால வாழ்க்கை
பென்ஜமின் தென் கரோலினாவின் ஆரஞ்ச்பர்க்கில் பிறந்து வளர்ந்தார். ஆரஞ்ச்பர்க்-வில்கின்சன் உயர்நிலைப் பள்ளியில் இரண்டாம் ஆண்டு கல்வி கற்கும் போது  மல்யுத்தப் பயிற்சிகளைத் துவங்கினார். பெஞ்சமின் தனது உயர்நிலைப் பள்ளியில் கல்வி கற்கும் போது 122 போட்டிகளில் வெற்றியும் 10 போட்டிகளில் மட்டுமே தோல்வியும் அடைந்திருந்தார். மேலும் இரண்டு முறை தென் கரோலினா மாநில உயர்நிலைப் பள்ளி மிகுகன மல்யுத்த வாகையாளர் பட்டத்தினை 1993-1994 ஆம் ஆண்டுகளில் நடைபெற்ற போட்டியில் வென்றார். பெஞ்சமின் பின்னர் கலிபோர்னியாவின் சூசன்வில்லில் உள்ள லாசன் சமுதாயக் கல்லூரியில் பயின்றார், மேலும் 100 மீட்டர் ஓட்டத்தில் தேசிய ஜூனியர் கல்லூரி தடகள சங்கம் (என்ஜேசிஏஏ) டிராக் அண்ட் பீல்ட் வாகையாளராகவும் , என்ஜேசிஏஏ கல்லூரி மல்யுத்த வாகையாளராகவும் ஆனார்.   கல்லூரிகளுக்கான மல்யுத்த உதவித்தொகையில் மினசோட்டா பல்கலைக்கழகத்திற்கு மாற்றம் செய்யப்பட்டு அங்கு பட்டம் பெற்றார். அங்கு அவர் 36 போட்டிகளில் வெற்றியும்  6 போட்டிகளில் தோல்வியும் அடைந்தார்.பட்டம் பெற்ற பிறகு, அவர் தனது அல்மா மேட்டரில் உதவி மல்யுத்த பயிற்சியாளராக பணியாற்றினார் மற்றும் எதிர்கால ஓஹியோ பள்ளத்தாக்கில் எதிர்கால கூட்டாளர் ப்ரோக் லெஸ்னருடன் பயிற்சி பெற்றார் . பெஞ்சமின் 2000 கோடைகால ஒலிம்பிக்கிற்கு தகுதி பெற முயற்சித்தார் ஆனால் அதற்கு பதிலாக ஒரு தொழில்முறை மல்யுத்த வாழ்க்கையைத் தொடர முடிவு செய்தார்.

## குறிப்புகள்

## வெளி இணைப்புகள்

* தேசிய மல்யுத்த அரங்கில் பெஞ்சமின் பக்கம்

பகுப்பு:வாழும் மக்கள்
பகுப்பு:1975 பிறப்புகள்
பகுப்பு:மற்போர் வீரர்கள்
பெய்ஜ்

**சராயா ஜேட் பெவிசு (Saraya-Jade Bevis) ** பிறப்பு ஆகஸ்ட் 17, 1992) என்பவர் ஒரு முன்னாள்  இங்கிலாந்து தொழிற்முறை மற்போர் வீரர், நடிகை ஆவார். இவர் பெய்ஜ் எனும் மேடைப் பெயரால் அறியப்படுகிறார். உலக மற்போர் மகிழ்கலை நிறுவனத்தின் சுமாக்டவுன் நிகழ்ச்சியின் மேலாளராக இருக்கிறார். என் எக்ஸ் டி *டிவாஸ் வாகையாளர்*  பட்டத்தினை இரு முறை பெற்றுள்ளார்.

ஏப்ரல் 2014 இல் உலக மற்போர் மகிழ்கலை நிறுவனத்தின் நிகழ்ச்சிகளில் தனது முதல் போட்ட்டியில் போட்டியிட்டார். தனது 21 ஆவது வயதில் டி *டிவாஸ் வாகையாளர்*   பட்டத்தினைப் பெற்றார். இதன்மூலம் மிகக் குறைந்த வயதில் வாகையாளர் பட்டம் பெற்றவர் ஆனார்.

## என் எக்ஸ் டி

உலக மற்போர் மகிழ்கலை நிறுவனம் தனது அங்கத்துவ நிறுவனங்களில்  ஒன்றான எஃப் சி டபிள்யூ எனும் பெயரினை என் எக்ஸ் டி என மாற்றியது. அதன் மூன்றாவது வாரத்தில் சாயில் பல்கலைக்கழகத்தில் நடைபெற்ற நிகழ்ச்சியில் தனது முதல் போட்டியில் சோஃபியா கார்டெக்ச் என்பவருடன் மோதினார். அந்தப் போட்டியில் இவர் தோல்வியடைந்தார்.செப்டம்பர் 2012 முதல் இவருக்குப் பரவலான வரவேற்பு கிடைக்கத் துவங்கியது. அதன்பிறகான போட்டிகளில் *ஆட்ரி மேரி,*  *சாசா பேங்க்ஸ்,*  *எம்மா,*  *அக்சனா*  *மற்றும் அலிசியா ஃபோசுடன்*  பல போட்டிகளில் வென்றார்.

சனவரி 30, 2013 இல் இவர் மேடை அறிவிப்பாளரான சம்மர் ரேவினால் தாக்கப்பட்டார். பெய்ஜிக்கு கிடைத்த புகழினால் பொறாமை அடைந்த சம்மர் ரே அவரைத் தாக்கினார். பின்  ரேவுடன் ஏற்பட்ட சச்சரவில் இவருக்கு தோள் பட்டையில் காயம் ஏற்பட்டது. அதன்பிரகு நடைபெற்ற போட்டியில் ரே அவரைத் தோற்கடித்தார். இதன்மூலம் அவரின் தொடர்ச்சியான வெற்றி முடிவுக்கு வந்தது. மே 1 அன்று நடைபெற்ற என் எக்ஸ் டி நிகழ்ச்சியில் ரே போட்டி துவங்குவதற்கு முன்பாகவே இவரைத் தாக்கினார். இருந்தபோதிலும் இவர் ரேவினைத் தோற்கடித்தார். சூனில் தனது முதல் என் எக்ஸ் டி வாகையாளர் பட்டம் பெற்றார்.  தமினா சுனுகா மற்றும் அலிசியா பாக்ஸ் ஆகியோரைத் தோற்கடித்ததன் மூலம் எம்மாவிற்கு எதிரான இறுதிப் போட்டிக்கு முன்னேறினார்.  சூலை 24, 2013 இல் நடைபெற்ற போட்டியில் இவர் வாகையாளர் பட்டம் பெற்றார்.

ஆகஸ்ட் 14 இல் நடைபெற்ற நிகழ்ச்சியில் வாகையாளர் பட்டத்திற்கான போட்டியில் ரேவுடன் போட்டியிட்டு அவரை மீண்டும் தோற்கடித்தார். பின் எம்மாவுடன் இணைந்து தனது எதிராளிகளான சம்மர் ரே மற்றும் சாசா பேங்க் ஆகியோருக்கு எதிராக போட்டியிட்டார். மேலும் டிசம்பர் 4 மற்றும் ஏப்ரல் 24 ஆகிய நாட்களில் முறையே நடால்யா மற்றும் எம்மா ஆகியோர்க்கு எதிரான வாகையாளர் போட்டியில் வெற்றி பெற்றார். பின் ஏப்ரல் 24 இல் தனது வாகையாளர் பட்டத்தினை இவர் ஒப்படைத்தார். அதுவரையில் அவர் 274 நாட்கள் வாகையாளர் பட்டத்தினை அவர் வைத்திருந்தார்.

## தனிப்பட்ட வாழ்க்கை

பெவிசு ஒரு மற்போர் குடும்பத்தைச் சேர்ந்தவர் ஆவார். இவரின் பெற்றோர் ஜூலியா ஹேமர் பீவிசு மற்றும் இயான் பீவிசு மற்றும் மூத சகோதரர்கள் ராய் பீவிசு மற்றும் சக் பிராரி ஆகியோரும் தொழில்முரை மற்போர் வீரர்கள் ஆவர்.

## சான்றுகள்


பகுப்பு:மற்போர் வீரர்கள்
பகுப்பு:வாழும் மக்கள்
ஷான் மைக்கேல்ஸ்

**மைக்கேல் ஷான் இக்கன்பாட்டம் (**Michael Shawn Hickenbottom (பிறப்பு: சூலை  22, 1965) ஷான் மைக்கேல்சு எனும் தனது மேடைப் பெயரால் அறியப்படும் இவர் ஓர் அமெரிக்கத் தொழில்முறை மற்போர் வீரர், தொலைக்காட்சி நிகழ்ச்சி நடத்துனர் மற்றும் நடிகர் ஆவார். அனைத்துக் காலத்திற்குமான சிறந்த மற்போர் வீரர்களில் ஒருவராக இவர் அறியப்படுகிறார். *ஹார்ட் பிரேக் கிட் மற்றும் மிஸ்டர் ரெசில்மேனியா*  போன்ற புனைப் பெயர்களாலும் அறியப்படுகிறார்.

உலக மற்போர் மகிழ்கலை நிறுவனத்துடனான ஒப்பந்தத்திற்கு முன்பாக இவர் உலக மற்போர் கூட்டமைப்பில் 1988 முதல் போட்டியிட்டு வந்தார். அப்போது காயம் ஏற்பட்டதனால் 1998 ஆம் ஆண்டில் தனது ஓய்வினை அறிவித்தார். பின் இரண்டு ஆண்டுகள் மற்போர் விளையாடமல் இருந்தார். 2000 ஆம் ஆண்டில் டெக்சாஸ் மற்போர் அகாதமியினைத் துவங்கினார். 2002 ஆம் ஆண்டில் உலக மற்போர் மகிழ்கலை நிறுவனத்துடன் ஒப்பந்தம் செய்து 2010 ஆம் ஆண்டில் ஓய்வு பெற்றார். 2016 ஆம் ஆண்டில் பயிற்சியாளராக ஒப்பந்தம் ஆனார். மீண்டும் 2018 ஆம் ஆண்டில் போட்டியிட்டார்.

உலக மற்போர் மகிழ்கலை நிறுவனத்தின் 1989 முதல் 2018 ஆம் ஆண்டு வரையிலான காலகட்டங்களில்  பல முக்கிய நிகழ்வுகளில் இவர் தலையங்கச் செய்தியாக இடம்பெற்றுள்ளார். மேலும் இவர் டி-ஜெனரேசன் எக்ஸ் எனும் குழுவின் துணை நிறுவனரும் முதன்மை தலைவரும் ஆவார். அமெரிக்க மற்போர் சங்கத்திலும் இவர் போட்டியிட்டுள்ளார். அங்கு 1985 ஆம் ஆண்டில் மார்ட்டி ஜன்னட்டியுடன் இணைந்து *த மிட்நைட் ராக்கர்ஸ்*  எனும் குழுவினைத் தோற்றுவித்தார். இவருடன் இணைந்து இருமுறை அமெரிக்க மற்போர் கூட்டு வாகையாளர் பட்டத்தினை இருமுறை வென்றுள்ளார். இந்த இணை உலக மற்போர் நிறுவனத்திலும் இணைந்தே *த ராக்கர்ஸ் எனும் பெயரில்* விளையாடினர். இருந்தபோதிலும் சனவரி, 1992 இல் இந்த இணை பிரிந்தது. அதன்பின் ஒரு முறை கண்டங்களுக்கிடையேயான வாகையாளர் பட்டத்தினைப் பெற்றார்.

நான்கு முறை உலக வாகையாளர் பட்டத்தினையும், மூன்று முறை டபிள்யூ டபிள்யூ எஃப் வாகையாளர் பட்டத்தினையும் பெற்றுள்ளார். ஒரு முறை உலக மிகு கன வாகையாளர் பட்டத்தினையும் பெற்றுள்ளார். இரு முறை *ராயல் ரம்பிள் போட்டிகளில்* வாகையாளர் ஆனார். அதில் ஒரு போட்டியில் முதல் நபராக வந்து இறுதி வரை களத்தில் இருந்து வெற்றி பெற்றார். முதலாக வந்து இந்தவகையான போட்டிகளில் வெற்றி பெற்ற ஒரே வீரர் இவர் ஆவார்.

கிராண்ட் சிலாம் வாகையாளர் போட்டிக்கான முதல் போட்டியில் வெற்றி பெற்று அதன் முதல் வாகையாளர் ஆனார். இரண்டு முறை *ஹால் ஆஃப் ஃபேமாகத்*  தேர்வானார். அதில் 2011 ஆம் ஆண்டில் தனி நபர் விளையாட்டிற்காகவும் 2019 ஆம் ஆண்டில் *டி-எனரேசன் எக்ஸ்*  எனும் அங்கத்தினராகவும் பெற்றார். ஏப்ரல் 23, 2007 இல் ரா நிகழ்ச்சியில் ஜான் சீனாவுடனான போட்டியானது அந்த ஆண்டின் சிறந்த போட்டியாக பார்வையாளர்களால் தேர்வு செய்யப்பட்டது.

## ஆரம்பகால வாழ்க்கை

சான் மைக்கேல்ஸ் சூலை 22, 1965 இல் அரிசோனாவில் உள்ள சந்த்லரில் பிறந்தார் இவர் இராணுவக் குடும்பத்தைச் சேர்ந்தவர். இவர் நான்கு குழந்தைகளில் *ரேண்டி, இசுக்காட், ஷரி ஆகியோருக்கு இளையோர் ஆவார். ஹார்ட் பிரேக் கிட் மற்றும் மிஸ்டர் ரெசில்மேனியா*.

## திரைப்படம்

2017 ஆம் ஆண்டில் *த ரிசரக்சன் ஆஃப் கெவின் ஸ்டோன்* எனும் திரைப்படத்தில் அறிமுகமானார். இதில் டக் எனும் கதாப்பாத்திரத்தில் நடித்திருந்தார். அதே ஆண்டில் *பியூர் கண்ட்ரி :பியூர் ஹார்ட்* எனும் திரைப்படத்தில் நடித்தார்.

## சான்றுகள்


பகுப்பு:மற்போர் வீரர்கள்
பகுப்பு:வாழும் மக்கள்
பகுப்பு:1965 பிறப்புகள்
பகுப்பு:அமெரிக்க ஆண் தொலைக்காட்சி நடிகர்கள்
ரேண்டி ஆர்டன்

**ராண்டல் கெய்த் ஆர்டன்** (Randal Keith Orton ( பிறப்பு: ஏப்ரல் 1, 1980) என்பவர் ஓர் அமெரிக்க தொழில்முறை மற்போர் வீரர் மற்றும் பகுதிநேர நடிகர்.   இவர் உலக மற்போர் மகிழ்கலை நிறுவனத்துடன் ஒப்பந்தமாகி அதில் உள்ள சுமாக்டவுன் எனும் நிகழ்ச்சியில் கலந்துகொண்டு வருகிறார்.

ஆர்டன் இவர்களின் வம்சாவளியில்  இருந்து வந்த மூன்றாம் தலைமுறை மற்போர் வீரர் ஆவார். இதற்கு முன்பாக பாப் ஆர்டன் , கவ்பாய் பாப் ஆர்டன் மற்றும் அவரது மாமா பேரி ஆர்டன் ஆகியோர் இதற்கு முன்பாக தொழில்முறை குத்துச் சண்டையில் கலந்து கொண்டுள்ளனர். தொழில்முறை மற்போரில் கலந்துகொள்வதற்கு முன்பாக இவர் மத்திய மிசோரியில் உள்ள மற்போர் கழகத்தில் ஒரு மாதம் மற்போர் பயிற்சியில் ஈடுபட்டார். பின்பு ஓஹியோ வேலி ரெஸ்லிங்கில் கலந்துகொண்டார். அங்கு நடைபெற்ற போட்டிகளில் வெற்றிபெற்று இருமுறை வாகையாளர் பட்டம் பெற்றார்.

உலக மற்போர் மகிழ்கலை நிறுவனத்தில் ஒப்பந்தமான சில காலத்தில் இவர் டிரிபிள் எச், ரிக் பிளயர் ஆகியோர்  அடங்கிய *இவோல்யூசனில்*  ஒருவராகி கண்டங்களுக்கிடையேயான வாகை (*இண்டர் காண்டிநண்டல் சாம்பியன்சிப் )* பட்டம் பெற்றார்.அது அந்த நிறுவனத்தில் அவர் பெற்ற முதல் வாகையாகும்.  மேலும் மற்போரில் புகழ்பெற்ற முன்னாள் வீரர்களைத் தாக்கியதன் மூலம் இவர் *லெஜண்ட் கில்லர்*  எனும் புனைப் பெயர் இவருக்கு கிடைத்தது.  கிறிஸ் பென்வா என்பவருக்கு எதிரான உலக மற்போர் வாகையாளர் பட்டத்திற்கான போட்டியில் வெற்றி பெற்றார். அப்போது அவருக்கு வயது 24. இதன் மூலம் மிகக் குறைந்த வயதில் இந்தப் பட்டம் பெற்ற வீரரானார். 2008 ஆம் ஆண்டில் கோடி ரோட்ஸ் மற்றும் டெட் டிபியஸ் ஆகியோர் அடங்கிய *தெ லெகசி*  எனும் குழுவைத் துவங்கினார். பின் 2010 ஆம் ஆண்டில் அந்த கலைந்த பின் மீண்டும் ஒற்றையர் போட்டிகளில் 2013 முதல் 2015 வரை டிரிபிள் எச்சுடன் இணைந்து *தி அத்தாரிட்டி* என அறியப்பட்டார். அப்போது உலக மற்போர் மகிழ்கலை நிறுவனத்துன் முகமாக அறியப்பட்டார். பின் *வியாட் பேமிலியுடன்* இணைந்து ஒட்டு வாகையாளர் பட்டம் பெற்றார். பின்னர் 2018 ஆம் ஆண்டில் அமெரிக்க ஐக்கிய வாகையாளர் பட்டத்தினை முதல் முறையாக வென்றார். ஆர்டன் ஒன்பது முறை உலக மற்போர் வாகையாளர் பட்டத்தினையும் நான்கு முறை உலக மிகு எடை வாகையாளர் பட்டத்தினையும் பெற்றுள்ளார். 2013 ஆம் ஆண்டில் டேபில்ஸ் லேடர்ஸ் மற்றும் சேர்ஸ் நிகழ்ச்சியில் ஆன் சீனாவினை வீழ்த்தி மீண்டும் உலக மற்போர் வாகையாளர் ஆனார்.

மேலும் டிரிபிள் எச் , ரிக் பிளயர் மற்றும் ஜான் சீனாவிற்கு அடுத்தபடியாக அதிக முறை உலக மற்போர் வாகையாளர் பெற்றவராவார். 2013 ஆம் ஆண்டில் நடைபெற்ற *மணி இன் தெ பேங்க், 2019 மற்றும் 2017 இல் நடைபெற்ற ராயல் ரம்பிள் போட்டிகளில் வென்றுள்ளார்.* ரெசில்மேனியாவின் 24 மற்றும் 30ஆம் ஆண்டுகள் நிகழ்ச்சி உள்ளிட்ட பல நிகழ்ச்சிகளில் முக்கிய போட்டிகளில் விளையாடியுள்ளார்.

## ஆரம்பகால வாழ்க்கை

ராண்டல் கெய்த் ஆர்டன் ஏப்ரல் 1, 1980 இல் நாக்ஸ்வைல், டென்ன்சில் பிறந்தார். இவரின் தாய் எலைன் தந்தை பாப் ஆர்டன் ஒரு முன்னாள் தொழில்முறை மற்போர் வீரர் பாப் ஆர்டன் ஜூனியர் ஆவார். இவர் பாப் ஆர்டரின் பேரன் ஆவார்.

## சான்றுகள்


பகுப்பு:மற்போர் வீரர்கள்
இயன் சாப்பல்

**இயன் மைக்கேல் சாப்பல்** (Ian Michael Chappell பிறப்பு: செப்டம்பர் 26, 1943) தென் ஆஸ்திரேலியா மற்றும் ஆஸ்திரேலியா அணிக்காக விளையாடிய முன்னாள் துடுப்பாட்ட வீரர். உலக தொடர் கிரிக்கெட்  அமைப்பில்  ஆத்திரேலியா முக்கியப் பங்கு வகிப்பதற்கு முன்பாக 1971 மற்றும் 1975 க்கு இடையிலான காலங்களில்  இவர் ஆஸ்திரேலியத் துடுப்பாட்ட அணியின்  தலைவராக இருந்தார். இவரின் குடும்பத்தில் பல துடுப்பாட்டப் போட்டிகளில் விளையாடியுள்ளனர்.  அவரது தாத்தா மற்றும் சகோதரரும் ஆஸ்திரேலியத் துடுப்பாட்ட அணியின் தலைவராக இருந்தனர் - சாப்பல் ஒரு வலது கை  மட்டையாளர் மற்றும்சுழற் பந்து வீச்சாளர் ஆவார். சர்வதேசப் போட்டிகளில் மூன்றாவது இடத்தில் விளையாடத் துவங்கியதன் மூலம் பரவலாக அறியப்பட்டார். ஆத்திரேலியத் துடுப்பாட்ட அணியின் மிகச்சிறந்த  தலைவர்களில் ஒருவராக இவர் அறியப்படுகிறார். இவர் செப்பல்லி எனும் புனைப் பெயர் கொண்டும் அழைக்கப்படுகிறார்.  சேப்பலின் வாய்மொழி முறை எதிர்க்கட்சி வீரர்கள் மற்றும் ஆத்திரேலியத் துடுப்பாட்ட சங்க நிர்வாகிகளுடன் தொடர்ச்சியான மோதல்களுக்கு வழிவகுத்தது;  1970 களில் இவர் தலைவராக இருந்த காலத்தில் முதலில் ஸ்லெட்ஜிங் பிரச்சினை எழுந்தது.

ஜான் ஆர்லோட் இவரைப் பற்றி கூறுகையில் ஒரு துடுப்பாட்ட வீரர் என்பவர் அழகினை விட திரனை வெளிப்படுத்தக் கூடியவராக இருத்தல் வேண்டும் எனவும் இவர் அவ்வாறான ஒரு வீரர் எனக்கூறியுள்ளார்.

1980 இல் ஓய்வு பெற்றதிலிருந்து, இவர் ஒரு விளையாட்டு பத்திரிகையாளர் மற்றும் கிரிக்கெட் வர்ணனையாளராக தனது  வாழ்க்கையைத் தொடர்ந்தார், முக்கியமாக சேனல் நைனுடன் . இவர் ஆஸ்திரேலிய துடுப்பாட்டத்தில் ஒரு முக்கிய நபராக இருந்தார்: 2006 ஆம் ஆண்டில், ஷேன் வார்ன் சாப்பலை தனது வாழ்க்கையில் மிகப்பெரிய செல்வாக்கு என்று அழைத்தார். 1986 ஆம் ஆண்டில் சேப்பல் ஸ்போர்ட் ஆஸ்திரேலியா ஹால் ஆஃப் ஃபேமில் சேர்க்கப்பட்டார், 2000 ஆம் ஆண்டில் சர்வதேச துடுப்பாட்ட சங்கத்தின்  ஹால் ஆஃப் ஃபேம் மற்றும் 2003 இல் ஆஸ்திரேலிய கிரிக்கெட் ஹால் ஆஃப் ஃபேம் . 9 ஜூலை 2009 இல், இயன் சேப்பல் ஐ.சி.சி கிரிக்கெட் ஹால் ஆஃப் ஃபேமில் சேர்க்கப்பட்டார் .

## குடும்பம் மற்றும் ஆரம்பகால வாழ்க்கை
அடிலெய்டுக்கு அருகிலுள்ள அன்லேயில் மார்ட்டின் மற்றும் ஜீன் ( *நீ* ரிச்சர்ட்சன்) *ஆகியோருக்கு* பிறந்த மூன்று மகன்களில் முதல்வரான சேப்பல் சிறுவயதிலிருந்தே விளையாட்டில் ஆர்வமாக இருந்தார். இவரின் தந்தை ஒரு பிரபலமான அடிலெய்ட் முதல் தர துடுப்பட்ட வீரர், இவர் நடக்க ஆரம்பிக்கையிலேயே கையில் ஒரு மட்டையை வைத்திருந்தார், மற்றும் அவரது தாய்வழி தாத்தா பிரபலமான சகலத் துறை விளையாட்டு வீரர் விக் ரிச்சர்ட்சன் ஆவார், இவர் ஆத்திதிரேலியத் துடுப்பாட்ட அணியின் தலைவராக இருந்தார் .  தம்பிகள் கிரெக் மற்றும் ட்ரெவர் இருவரும் ஆஸ்திரேலியாவுக்காக விளையாடினர்.

சாப்பல் கடற்கரை புறநகர்ப் பகுதியான க்ளெனெல்கில் வளர்ந்தார் மற்றும் உள்ளூர் செயின்ட் லியோனார்ட்டின் தொடக்கப்பள்ளியில் பயின்றார், அங்கு இவர் தனது ஏழு வயதில் தனது முதல் போட்டி போட்டியில் விளையாடினார். பின்னர் இவர் தென் ஆஸ்திரேலிய மாநில பள்ளி மாணவர்கள் அணிக்கு தேர்வு செய்யப்பட்டார். பின்னர் இவர் பிரின்ஸ் ஆல்ஃபிரட் கல்லூரியில் சேர்ந்தார், ஆஸ்திரேலிய கேப்டன்கள் ஜோ டார்லிங் மற்றும் கிளெம் ஹில் உட்பட பல தேர்வுத் துடுப்பாட்ட வீரர்களை உருவாக்கிய  கல்லூரி அதுவாகும். இவர் துடுப்பாட்டம் தவிர ஆஸ்திரேலிய கால்பந்து மற்றும் பேஸ்பால் ஆகிய போட்டிகளிலும் பங்கேற்றார்.

## சான்றுகள்


பகுப்பு:ஆத்திரேலியத் துடுப்பாட்டக்காரர்கள்
பகுப்பு:1943 பிறப்புகள்
கோடி ரோட்ஸ்

thumb|வலது|கோடி ரோட்ஸ்
**கோடி காரெட் ரன்னல்ஸ் ரோட்ஸ் (**Cody Garrett Runnels Rhodes   (பிறப்பு **கோடி காரெட் ரன்னல்கள்** ; ஜூன் 30, 1985) ஒரு அமெரிக்க தொழில்முறை மல்யுத்த வீரர், விளம்பரதாரர், தொழிலதிபர் மற்றும் நடிகர் ஆவார், இவர் **கோடி ரோட்ஸ்** அல்லது வெறுமனே **கோடி** என்ற மேடைப் பெயரால் உலக மற்போர் மகிழ்கலை நிறுவனத்தில் பங்கேற்றதன் மூலம் பரவலாக அரியபப்டுகிறார். இவர்  ஆல் எலைட் மல்யுத்தத்தின் நிர்வாக துணைத் தலைவராக உள்ளார்.

ரோட்ஸ் உலக மற்போர் மகிழ்கலை நிறுவனம் ஹால் ஆஃப் ஃபேமர் டஸ்டி ரோட்ஸ் மற்றும் முன்னாள் உலக மற்போர் மகிழ்கலை நிறுவனம் மல்யுத்த வீரர் கோல்டஸ்டின் சகோதரர் ஆவார். ஒரு அமெச்சூர் மல்யுத்த வாழ்க்கைக்குப் பிறகு, இவர்  இரண்டு முறை ஜார்ஜியா மாநில சாம்பியனானார், இவர்  தனது தந்தை மற்றும் மூத்த சகோதரரின் அடிச்சுவடுகளை தொழில்முறை மல்யுத்தப் போடிகளில் பின்தொடர்ந்து 2006 இல் உலக மற்போர் மகிழ்கலை நிறுவனம் இல் சேர்ந்தார், ஆரம்பத்தில் நிறுவனத்தின் அங்கத்துவ நிறுவனமான ஓஹியோ பள்ளத்தாக்கு மல்யுத்தத்திற்கு நியமிக்கப்பட்டார். ஓஹியோவில்  டிரிபிள் கிரவுன் வாகையாளர் ஆன பிறகு, இவர்  2007 இல் உலக மற்போர் மகிழ்கலை நிறுவனத்தின் முக்கிய வீரர்கள் பட்டியலில் இடம் பெற்றார். மேலும் 9 ஆண்டுகள் அங்கேயே இருந்தார், அவரது உண்மையான பெயரிலும் பின்னர் ஸ்டார் டஸ்டர் எனும் பெயரிலும் இவர் பங்கேற்றார். உலக மற்போர் மகிழ்கலை நிறுவனம் உடனான அவரது காலத்தில், ரோட்ஸ் இரண்டு முறை கண்டங்களுக்கு இடையிலான  வாகையாளர் பட்டம் பெற்றார். ஒரு சிறந்த இணை வாகையாளர்  மல்யுத்த வீரராக இருந்தார், ஆறு இணை வாகையாளர் பட்டத்தினை வென்றுள்ளார். இதில் மூன்று முறை சர்வதேச இணை வாகையாளர் பட்டத்தினையும் மூன்று முறை  மற்றும்  உலக மற்போர் மகிழ்கலை நிறுவனம் இணை வாகையாளர் பட்டத்தினையும் பெற்றார். இதனை நான்கு வெவேறு கூட்டாளிகளுடன் இணைந்து பெற்றார். ரோட்ஸ் மே 2016 இல் விடுவிக்கக் கோரிய பின்னர் உலக மற்போர் மகிழ்கலை நிறுவனம் ஐ விட்டு வெளியேறினார்.

## ஆரம்பகால வாழ்க்கை
ரோட்ஸ் (கோடி காரெட் ரன்னல்)  ஜூன் 30, 1985 அன்று ஜார்ஜியாவின் மரியெட்டாவில்பிறந்தார். இவர்  தனது 17 வயதில் கோடி ரோட்ஸ் என்று பெயரை மாற்றினார். ரோட்ஸ் லாசிட்டர் உயர்நிலைப் பள்ளியில் பயின்றார் மற்றும் உயர்நிலைப் பள்ளியில் கல்வி பயின்ற போது மல்யுத்த வாழ்க்கையைத் துவங்கினார் 

கல்லூரிக் காலத்தில் இரண்டாம் ஆண்டு நடைபெற்ற போட்டியில்  ஆறாவது இடத்தைப் பிடித்தார் இளையவர் பிரிவில்  ஜார்ஜியா மாநில போட்டியில் வென்றார்     2இவர்  பென்சில்வேனியா மாநில பல்கலைக்கழகத்தில் கூட்டாக மல்யுத்தம் செய்ய திட்டமிட்டிருந்தார், ஆனால் அதற்கு பதிலாக ஒரு தொழில்முறை மல்யுத்த வீரராக மாற முடிவு செய்தார். உயர்நிலைப் பள்ளியில் படித்த காலத்தில், ரோட்ஸ் தனது தந்தையின் டர்ன்பக்கிள் வாகையாளர் பட்டம்ஷிப் மல்யுத்த நிகழ்ச்சி விளம்பரத்தில் நடுவராகவும் நடித்தார். உயர்நிலைப் பள்ளியில் பட்டம் பெற்ற பிறகு, ரோட்ஸ் ஒரு நடிப்புப் பள்ளியில் பயின்றார்.

## சான்றுகள்

பகுப்பு:மற்போர் வீரர்கள்
கிரிமிய கானரசு

**கிரிமிய கானரசு** என்பது 1441 இல் இருந்து 1783 வரை இருந்த ஒரு துருக்கிய கானரசு ஆகும். தங்க நாடோடிக் கூட்டப் பேரரசில் இருந்து தோன்றிய துருக்கிய கானரசுகளிலேயே இது தான் நீண்ட காலத்துக்கு நீடித்தது. இது 1441 இல் ஹசி முதலாம் கிரேயால் நிறுவப்பட்டது. கிரிமிய கான்கள் தோகா தெமூரின் வழித்தோன்றல்கள் ஆவர். தோகா தெமூர் செங்கிஸ்கானின் பேரனும் சூச்சியின் பதிமூன்றாவது மகனும் ஆவார். அவர் செங்கிஸ்கானின் பேத்திகள் ஒருவரை மணமுடித்தார். இந்தக் கானரசு தற்கால உருசியா, உக்ரைன், உரோமானியா மற்றும் மோல்டோவா ஆகிய நாடுகளில் அமைந்திருந்தது.

கெடிக் அஹமத் பாஷா தலைமையிலான உதுமானியப் படைகள் அனைத்து கிரிமிய தீபகற்பத்தையும் வென்று 1475 இல் அப்பகுதிகளை கானரசில் இணைத்தன. உருசிய-துருக்கி குகுக் கய்னர்கா ஒப்பந்தத்திற்கு பிறகு 1774 இல் இது ஒரு இறையாண்மை கொண்ட அரசியல் அமைப்பாக மாறியது. 1783 இல் இந்த கானரசு உருசிய பேரரசால் இணைத்துக் கொள்ளப்பட்டது. உருசியப் பேரரசின் இது டவுரிடா ஆளுநரகம் ஆனது. எனினும் பிரபலமான உருசிய வரலாற்றாளர் ஜைட்சேவ் இல்யா விலாடிமிரோவிச்சின் கூற்றுப்படி கிரிமிய கானரசானது அதன் வரலாறு முழுவதுமே சுதந்திரமான அரசாக இருந்தது.

## வரலாறு

### நிறுவுதல்
தங்க நாடோடிக் கூட்ட பேரரசின் குறிப்பிட்ட சில இனங்கள் டெஷ்ட்-இ-கிப்சக்கில் (தற்கால உக்ரைன் மற்றும் தெற்கு உருசியாவின் கிப்சக் புல்வெளிகள்) தங்களது நாடோடி வாழ்க்கையில் இருந்து விலகி கிரிமியாவை தங்களது தாயகமாக ஏற்றுக் கொண்டபோது 15ஆம் நூற்றாண்டின் ஆரம்பத்தில் கிரிமிய கானரசானது உருவானது. அந்த நேரத்தில் மங்கோலியப் பேரரசின் தங்க நாடோடிக் கூட்டமானது கிரிமிய மூலந்தீவை ஒரு உளூஸாக 1239 முதல் நிர்வகித்து வந்தது. அதன் தலைநகரம் கிரிம் (ஸ்டர்யி க்ரிம்) ஆகும். உள்ளூர் பிரிவினைவாதிகள் ஹசி முதலாம் கிரே என்கிற ஒரு செங்கிஸ்கானின் வழித்தோன்றலை தங்க நாடோடிக் கூட்ட அரியணைக்கு போட்டியாளராக வருமாறும் தங்களுக்கு கானாக இருக்குமாறும் அழைத்தனர். அவர்களது அழைப்பை  ஹசி கிரே ஏற்றுக்கொண்டார். லித்துவேனியாவில் தஞ்சமடைந்திருந்த அவர் பயணம் மேற்கொண்டார். 1420 முதல் 1441 வரை அவர் நாடோடி கூட்டத்திற்கு எதிராக சுதந்திரத்திற்காக போர் புரிந்தார். ஆனால் 1449 இல் கானரசின் அரியணையை வெல்லும் முன்னர் அவர் பல உள்ளூர் எதிரிகளை வெல்ல வேண்டி இருந்தது. பிறகு அவர் தலைநகரத்தை *கிர்க் எர்* (தற்பொழுது பஹ்செசேராயின் பகுதியாக உள்ளது) நகரத்திற்கு மாற்றினார். இந்தக் கானரசானது கிரிமிய மூவலந்தீவு (தெற்கு மற்றும் தென்மேற்கு கடற்கரை மற்றும் துறைமுகங்கள் ஜெனோவா குடியரசால் கட்டுப்படுத்தப்பட்டது தவிர மற்ற பகுதிகள்) மற்றும் அதை ஒட்டி இருந்த புல்வெளி பகுதிகளை உள்ளடக்கியிருந்தது.

### உதுமானியப் பாதுகாப்பு
ஹஸி முதலாம் கிரே இறந்த பிறகு அவரது பதவிக்கு வர அவரது மகன்களுக்கு இடையே போட்டி ஏற்பட்டது. அச்சமயத்தில் உதுமானியர்கள் இப்பிரச்சினையில் தலையிட்டு ஹஸி முதலாம் கிரேயின் மகன்களில் ஒருவரான மென்லி முதலாம் கிரேயை அரியணையில் அமர வைத்தனர். மென்லி முதலாம் கிரே ஏகாதிபத்திய பட்டமான "இரண்டு கண்டங்களின் அரசன் மற்றும் இரண்டு கடல்களின் கான்களுக்கெல்லாம் கான்" என்பதை சூட்டிக்கொண்டார்.

## உசாத்துணை

பகுப்பு:ஐரோப்பாவின் முன்னாள் நாடுகள்
சமார்ரா பண்பாடு

**சாமர்ரா பண்பாடு** (**Samarra culture**) பண்டைய அண்மை கிழக்கின் நடு மெசொப்பொத்தேமியாவில் (தற்கால வடக்கு ஈராக்) செப்புக் காலத்தில் கிமு 5500 முதல் கிமு 4800  வரை விளங்கிய தொல்பொருள் பண்பாடாகும். சமார்ரா பண்பாடு மட்பாண்ட புதிய கற்காலத்தியாகும்

சாமர்ரா பண்பாட்டிற்கு முன்னர் மெசொப்பொத்தேமியாவில் மட்பாண்டத்திற்கு முந்தைய புதிய கற்காலம் (ஆ), 
ஹலாப் பண்பாடு, அசுன்னா பண்பாடு மற்றும் ஹலாப்-உபைதுகளின் இடைநிலைக் காலம் விளங்கியது. சாமர்ரா பண்பாட்டிற்குப் பின்னர் உபைதுகள் காலம் தொடங்கியது.

சாமர்ரா பண்பாட்டின் முக்கியத் தொல்லியல் களங்கள் செம்சரா தொல்லியல் மேடு, எஸ்-சவ்வான் தொல்லியல் மேடு மற்றும் யாரிம் மலைக்குன்றாகும்.

## சமார்ரா பண்பாட்டின் தொல்பொருட்கள்

File:Samarra bowl.jpg|சமார்ரா பண்பாடு காலத்திய சுவஸ்திக்கா சின்னம், எட்டு மீன்கள், 4 நீந்தும் மீன்களின் ஓவியம் தீட்டப்பட்ட பீங்கான் தட்டு, கிமு 4000]], பெர்லின் அருங்காட்சியகம்
File:Vorderasiatisches Museum Berlin 096.jpg|சாமர்ரா பண்பாட்டுக் காலத்திய அழகிய ஓவியம் தீட்டப்பட்ட தட்டு, காலம் கிமு 6200-5700
File:Samarra pottery - Oriental Institute Museum, University of Chicago - DSC06931.JPG|சாமர்ரா பண்பாட்டுக் காலத்திய உடைந்த மண்ட்பாண்ட சில்லுகள்
Female figurine Tell es Sawwan DAO33 b.jpg|சாமர்ராவின் சவான் தொல்லியல் மேட்டில் கண்டெடுக்கப்பட்ட பெண்னின் சிற்பம், கிமு 6000

## இதனையும் காண்க
* மட்பாண்ட புதிய கற்காலம்

## மேற்கோள்கள்

பகுப்பு:மெசொப்பொத்தேமியா
பகுப்பு:பண்டைய வரலாறு
பகுப்பு:மெசொப்பொத்தேமியாவின் வரலாறு
பகுப்பு:பண்பாடு
பகுப்பு:நாகரிகங்கள்
பகுப்பு:ஈராக்கின் தொல்லியற்களங்கள்
பெரிய கண் சூரை

**பெரிய கண் சூரை** (Big eye tuna) (துன்னஸ் ஒபஸஸ்) என்பது சூரையின் துன்னஸ் இன மீன் ஆகும்.  கானாங்கொளுத்தி குடும்பத்தைச் சேர்ந்தது. ஹவாயின் அகி எனப்படும் இரண்டு சூரை இனங்களில் மஞ்சள் துடுப்புச் சூரை, பெரிய கண் சூரை ஆகியன உள்ளடங்கும். பெரிய கண் சூரை மத்திய தரைக்கடலை தவிர்த்து அனைத்து வெப்பமண்டல மற்றும் மிதமான சமுத்திரங்களில் திறந்த நீரில் வாழ்கின்றது.

## உடலமைப்பு
பெரிய கண் சூரை 250 செ.மீ (98 அங்குலங்கள்) அல்லது 8 அடி வரை நீளமாக வளரக்கூடியது. மீனொன்றின் அதிகபட்ச எடை 180 கிலோ கிராமை விட அதிகமாகும். சீரான பெரிய உடலுடன், பெரிய கண்களுடனான தலையைக் கொண்டது. நீளமான மார்புச் செட்டைகள் இரண்டாவது முதுகுச் செட்டை ஆரம்பிக்கும் இடத்திற்கு அப்பால் வரை காணப்படுகின்றன. இளம் மற்றும் முதிர்ந்த மீன்களில் முதலாவது, இரண்டாவது முதுகுச் செட்டைகளுக்கு இடையில் 13 அல்லது 14 முதுகெலும்புகள் அமைந்துள்ளன.

பெரிய கண் சூரை ஆக்சிசன் குறைந்த நீரையையும் பொறுத்துக் கொள்ளக் கூடிய தனித்துவமான உடலியலை உடையது. இவற்றின் கண்கள் நன்கு வளர்ச்சியடைந்துள்ளன. பெரிய கோள வடிவ கண்வில்லை குறைந்த ஒளி நிலைகளிலும் பார்வை நன்றாக செயற்பட உதவுகின்றது.

## இனப்பெருக்கம்
பெரிய கண் சூரை மீன்கள் 2 - 4 ஆண்டுகளில் முதிர்ந்த பருவத்தை அடைகின்றன. முதிர்ந்த பருவத்தில் இவற்றின் நீளம் புவியியல் ரீதியாக வேறுபடுகிறது. 50%  வீதமான மீன்கள் கிழக்கு பசிபிக் பெருங்கடலில் 135 செ.மீ நீளத்திலும், மேற்கு பசிபிக் பெருங்கடலில் 102-105 செ.மீ நீளத்திலும் முதிர்ச்சியடைகின்றன. ஆண்டின் பெரும்பாலான மாதங்களில் பசிபிக் பெருங்கடலின் வெப்பமண்டல பகுதிகளில் வெப்பநிலை 24&nbsp;°C க்கு மேல் இருக்கும்போது முட்டையிடுதல் நடைபெறுகிறது. வடமேற்கு வெப்பமண்டல அத்திலாந்திக்கில் சூன், சூலை மாதங்களிலும், கினியா வளைகுடாவில் சனவரி, பெப்ரவரி மாதங்களிலும் இனப்பெருக்கம் நடைப்பெறுகின்றது.

## உணவு
இவை மீன்கள், ஓட்டுமீனகள் மற்றும் தலைக்காலிகளை உணவாக உட்கொள்கின்றன.

## வணிக மீன் பிடிப்பு
பெரிய கண் சூரைகள் 2012 ஆம் ஆண்டில் உலகளவில், ஏறக்குறைய 450,500 மெட்ரிக் தொன் வணிகக் கப்பல்களால் பிடிக்கப்பட்டது. வணிக மீன்பிடிப்பானது  பிராந்திய ரீதியாக நிர்வகிக்கப்படுகின்றது. பசுபிக் பெருங்கடலுக்குள் மேற்கு மற்றும் மத்திய பசுபிக் மீன்வள கமிசன், அமெரிக்க வெப்ப மண்டல துனா கமிசன் (ஐஏடிடிசி) என்பவற்றாலும், இந்திய பெருங்கடலில் மீன் பிடிப்பானது இந்திய பெருங்கடல் துனா கமிசனினாலும்  (ஐஓடிசி), அத்திலாந்திக் கடலில் அத்திலாந்திக் துனாக்களை பாதுகாப்பதற்கான சர்வதேச ஆணையத்தினாலும்  (ஐசிசிஏடி) நிர்வகிக்கப்படுகின்றன.

பெரிய கண் சூரைகளின் பிடிபடும் விகிதம் கடந்த அரை நூற்றாண்டில் திடீரென குறைந்துவிட்டது. இதற்கான காரணம் பெரும்பாலும் தொழில்துறை மீன் பிடிப்பு, கடல் வெப்பமயமாதல் என்பனவாக இருக்கலாம் என்று கருதப்படுகின்றது.

## குறிப்புகள்

பகுப்பு:மீன்கள்
தி ஹார்டி பாய்ஸ்

**தி ஹார்டி பாய்ஸ்**  (**T**he Hardy Boyz) என்பது ஒரு தொழில்முறை மல்யுத்த குறிச்சொல் குழுவாகும், இது நிஜ வாழ்க்கை சகோதரர்களான ஜெஃப் மற்றும் மாட் ஹார்டி ஆகியோரைக் கொண்டுள்ளது, அவர்கள் தற்போது உலக மற்போர் மகிழ்கலை நிறுவனத்துடன் கையெழுத்திட்டு, சுமாக்டவுன் பிரிவில் செயல்படுகிறார்கள். அவர்கள் 1993 ஆம் ஆண்டு முதல் ஒன்றாக கூட்டு சேர்ந்து சுயாதீன போட்டிகளில் பங்கேற்றனர். இவர்கள் முதன்முதலில் வடக்கு கரோலினாவில் நடைபெற்ற என் டபிள்யூ ஏ நிறுவனத்தின் 2000  ஆம் ஆண்டில் நடைபெற்ற இணை  வாகையாளர் பட்டத்தினை வென்றனர். இவர்கள் இருவரும் 1998 இல் உலக மல்யுத்த பொழுதுபோக்கு நிறுவனத்துடன் ஒப்பந்தங்களில் கையெழுத்திட்டனர். 2000 ஆம் ஆண்டில், அவர்கள் லிதாவுடன் இணைந்தனர், மேலும் மூவரும்  இணைந்து டீம் எக்ஸ்ட்ரீம் எனும் குழுவினைத் தொடங்கினர். ஜெப்பின் காலில் ஏற்பட்ட காயம் காரணமாக இந்த அணி தற்போது செயலற்ற நிலையில் உள்ளது.2002 இல் இந்த அணி பிரிந்தது பின்னர், சகோதரர்கள் 2006 இல் மீண்டும் ஒன்றிணைந்தனர். 2014 முதல் 2017 வரை அவ்வப்போது அணியாக சேர்ந்து விளையாடினர்.

தி ஹர்ட் பாய்ஸ் அணியானது உலக மற்போர் மகிழ்கலை நிறுவனத்தின் சிறப்பு நிகழ்ச்சிகளில் நடைபெறும் *டேபிள்ஸ் லேடர்ஸ் அண்ட் சேர்ஸ்*  போட்டியில் டட்லி பாய்ஸ் மற்றும் எட்ஜ் , கிறிஸ்டியன் ஆகிய இணைகளுக்கு எதிராக சிறப்பாக விளையாடியதன் மூலம் பரவலாக அறியப்பட்டனர். இவர்கள் உலக மற்போர் மகிழ்கலை நிறுவனம், இம்பேக்ட் ரெஸ்லிங் மற்றும் ஆர் ஓ எச் ஆகிய பல நிறுவனங்களில் நடைபெற்ற இணை வாகையாளர் பட்டத்தினை பன்னிரு முறை பெற்றுள்ளனர். இதில் உலக மற்போர் மகிழ்கலை நிறுவனத்தில் ஆறு முறை பெற்றுள்ளனர். அதில் குறிப்பாக ரா மற்றும் சுமாக்டவுன் நிகழ்ச்சிகளில் தலா ஒரு முறையும் டபிள்யூ சி டபிள்யூ நிறுவனத்தில் ஒரு முரையும் டி என் ஏ நிறுவனத்தில் இரு முறையும், ஆர் ஓ எச்சில் ஒரு முறையும் வாகையாளர் பட்டங்களைப் பெற்றுள்ளனர். இவ்வாறு அனைத்து நிறுவன இணை  வாகையாளர் பட்டஙகளைப் பெற்ற ஒரே இணை வாகையாளர்கள் இவர்களே ஆவர். இதன்மூலம் அனைத்துக் காலத்திற்குமான சிறந்த இணை  வாகையாளர்களில் ஒரு இணை யாக இவர்கள் கருதப்படுகின்றனர்.

## வரலாறு

### சுயாதீனப் போட்டி
டிராம்போலைன் மல்யுத்த கூட்டமைப்பில்  ஜெஃப் அறிமுகமான பிறகு நிஜ வாழ்க்கை சகோதரர்கள் மாட் மற்றும் ஜெஃப் ஹார்டி 1993 இல் ஒரு குறிச்சொல் குழுவை உருவாக்கினர். அப்போது அந்தக் குழுவின் இதுவாக இருக்கும் என பல செய்திகள் வந்தது.  இருவரும் ஒமேகா இணை  வாகையாளர் பட்டத்திற்கான போட்டி மற்றும் என் டபிள்யூ ஏ  2000 இணை  வாகையாளர் போட்டி போன்றவற்றை  நடத்திய பல வட கரோலினிய சுயாதீன விளம்பரங்களில்  இவர்கள் பணியாற்றினர்.

### எக்ஸ்ட்ரீம் அணி
2000 ஆம் ஆண்டில், அவர்கள் லிதாவுடன் இணைந்தனர், மேலும் மூவரும்  இணைந்து டீம் எக்ஸ்ட்ரீம் எனும் குழுவினைத் தொடங்கினர். 2000 ஆம் ஆண்டில்  உலக மற்போர் மகிழ்கலை நிறுவனத்தின் சிறப்பு நிகழ்ச்சிகளில் நடைபெறும் *டேபிள்ஸ் லேடர்ஸ் அண்ட் சேர்ஸ்*  போட்டியில் டட்லி பாய்ஸ் மற்றும் எட்ஜ் , கிறிஸ்டியன் ஆகிய இணைகளுக்கு எதிராக பல போட்டிகளில் விளையாடினர்.

## சான்றுகள்


பகுப்பு:மற்போர் வீரர்கள்
கொத்து

**கொத்து** என அழைக்கப்படும் இவ்வகை உணவானது, பரோட்டாவை சிறிய அளவில் உதிர்த்து, சூடான கல்லில்  வெங்காயம், கறிவேப்பிலை, தக்காளியோடு கலந்து நன்கு கொத்தி அதில் முட்டையை உடைத்து ஊற்றி, கொஞ்சம்  சால்னாவையும் ஊற்றி மேலும் கொத்துவார்கள். கடைசியில் மிளகு சேர்த்து பரிமாறுவார்கள். மிக சூடாக உண்ணுவதற்கு அருமையாக இருக்கும்.  இதை முட்டை பரோட்டா என்றும் கூறுவார்கள். இப்போது இதில் சிக்கன் துண்டுகளையும், மட்டன் துண்டுகளையும் கூட சேர்த்து கொத்தி, சிக்கன் கொத்து, மட்டன் கொத்து என்று பல்வேறு விதங்களில் பரிமாறுகின்றனர். சைவ கொத்துப்பரோட்டாவில், முட்டைக்கு பதில் முட்டைகோஸ், காரட் மற்றும் குடை மிளகாய் போன்ற காய்கறிகளை சேர்ப்பார்கள்.

### வரலாறு
பெரும்பாலான மக்கள் பரோட்டா உணவுகளின் ஆரம்பமாக இலங்கை என உறுதியாக சொன்னாலும் பெயர்க்காரணத்தைக் கொண்டு இந்தியாவையும் பூர்வீகமாகக் கொள்ளலாம். ஆனால் பரோட்டா உணவுகளின் பூர்வீகத்தைப் பற்றிய உறுதியான ஆதாரம் எங்கும் இல்லை.
வட இந்தியாவில் 'பராத்தா', மொரீஷியஸில் 'பராட்டா’, மியான்மரில் 'பலாட்டா’ என பல்வேறு பெயர்களில் அழைக்கப்பட்டாலும்
'பராத்தா' என்கிற வார்த்தையின் மூலம்  சமஸ்கிருதத்தில் இருக்கலாம் என நம்பப்படுகிறது. வேத காலத்தில், 'புரோதாஷா' என்கிற உணவை, யாகம் செய்யும்போது அக்னி பகவானுக்குப் படைப்பார்களாம். அதில் பருப்பையும் நறுக்கிய காய்களையும்  சேர்த்து செய்திருப்பார்களாம். அந்த 'பு-ரோ-தா-ஷம்'தான் 'பராத்தா' ஆனது என நம்பப்படுகிறது. ஏனெனில் தொடக்கத்தில்  பரோட்டா செய்யப் பயன்பட்டது நெய்தான். வெகு நாட்களுக்குப் பிறகுதான் மற்ற எண்ணெய்களைப் பயன்படுத்த ஆரம்பித்திருக்கிறார்கள்.

## கொத்து பரோட்டா சிறப்புகள்

தென் தமிழகத்தின் மாவட்டங்களான மதுரை விருதுநகர் திருநெல்வேலி மற்றும் தூத்துக்குடி மாவட்டங்களில் மிகப் பிரபலமாக விளங்கும் இவ்வுணவுப் பொருளானது மிகச் சிறப்பான முறையில் சமைக்கப்பட்டு சுவையாக பரிமாறப்படும் சிறந்த மாலை நேர உணவாகும்.

தமிழகத்தில் மட்டுமல்லாது இந்தியாவின் பிற பகுதிகளிலும் இலங்கையிலும் கிடைக்கப்பெறும் எளிய மக்களின் உணவாகும். சாலையோரங்களில் உள்ள**தட்டுக் கடை** என அழைக்கப்படும் மாலை நேர உணவங்களில் இது பரவலாக  தயாரிக்கப்படுகிறது.
சமீப காலமாக மற்றொரு தென்னிந்திய உணவான இட்லியும் இம்முறையில் கொத்து இட்லி என சமைக்கப்பட்டு விற்கப்படுகிறது.

## மேற்கோள்கள்

## வெளி இணைப்புகள்

பகுப்பு:தமிழர் சமையல்
பகுப்பு:இலங்கை உணவுகள்
பகுப்பு:உரொட்டிகள்
பேட்டா (திரைப்படம்)

**பேட்டா** (இந்தி மொழிபெயர்ப்பு: *மகன்*) 1992 இல் வெளிவந்த இந்தித் திரைப்படமாகும். இப்படத்தை இந்திரகுமார் இயக்கியுள்ளார். இதன் கதையை நெளசர் கட்டாவ் மற்றும் கமலேஷ் பாண்டே ஆகிய இருவரும் இணைந்து எழுதியிருந்தனர். இத் திரைப்படத்தில் அனில் கபூர், மாதுரி தீட்சித் மற்றும் அருணா இரானி ஆகியோர் முக்கிய வேடத்தில் நடித்திருந்தனர்.

இந்தத் திரைப்படம் 1987 ஆம் ஆண்டு வெளியான தமிழ்த் திரைப்படமான *[[எங்க சின்ன ராசா]]*, என்ற தமிழ்த் திரைப்படத்தின் மறு ஆக்கமாகும். எங்க சின்ன ராசா கன்னடத்தில் அன்னைய்யாவாகவும், தெலுங்கில் அப்பைகாருவாகவும், ஒரியாவில் சாந்தன் (1998) என்ற பெயரிலும் மறு ஆக்கம் செய்யப்பட்டது.

'1992 ஆம் ஆண்டில்  அதிக வருமானம் ஈட்டிய பாலிவுட் படமாக "பேட்டா" இருந்தது. இது ஐந்து பிலிம்பேர் விருதுகளை வென்றது. கபூர் மற்றும் தீட்சித் முறையே சிறந்த நடிகர் மற்றும் சிறந்த நடிகைக்கான விருதுகளை வென்றனர். "தக் தக் கர்னே லாகா" என்ற குத்தாட்டப் பாடலுக்காக சிறந்த பெண் பின்னணிப் பாடகர் விருதை அனுராதா பாட்வால் வென்றார். சரோஜ் கான் சிறந்த நடனத்திற்கான பிலிம்பேர் விருதையும், ஈரானி சிறந்த துணை நடிகைக்கான விருதையும் வென்றனர்.

பல காரணங்களால் இந்தத் திரைப்படம் பிரபலமானது. ஆரம்பத்தில், ஸ்ரீதேவி நடிப்பதாக இருந்தது. இயக்குநர் இந்திரகுமார் நடிகை ஸ்ரீதேவிக்கு சரஸ்வதி வேடம் வழங்கப்படவில்லை. இதற்கு முன்பு பல முறை கபூருடன் பல படங்களில் நடித்ததனால் அவர் மறுத்துவிட்டார். ஸ்ரீதேவி மற்றும் சிரஞ்சீவி. நடித்த ''ஜகதேகா வீரடு அதிலோகா சுந்தரி (1990) என்ற படத்தின் இளையராஜாவின் தெலுங்கு இசையமைப்பான "அப்பனி தீயனி" என்ற பாடலிருந்து இசை நகலெடுக்கப்பட்ட போதிலும், "தக் தக் கர்னே லாகா" என்ற 20 ஆம் நூற்றாண்டின் மிகவும் பிரபலமான இந்தி பாடல்களில் ஒன்றாக மாறியது.

## கதை

பேராசை குடும்ப விழுமியங்களை எவ்வாறு முறியடிக்கிறது என்பதற்கான கதையே பேட்டா, அருணா இரானி லக்ஷ்மியாகவும், மாதுரி தீட்சித் சரஸ்வதியாகவும் முக்கிய வேடங்களில் நடித்திருந்தனர். அதைத் தொடர்ந்து ராஜு (அனில் கபூர்), லட்சாதிபதி தந்தையின் ஒரே மகனாக சித்தரிக்கப்படுகிறார்.

மனைவியின் மரணத்திற்குப் பிறகு, ராஜுவின் தந்தை தனது மகனுக்கு ஒரு தாயின் அன்பை வழங்கக்கூடிய ஒரு பெண்ணைத் தேடுகிறார். ராஜுவின் தந்தை  ராஜுவை நன்கு கவனிப்பார் என்று நினைத்து, லக்ஷ்மியை (அருணா இரானி) திருமணம் செய்து வைக்க நினைக்கிறார். துரதிர்ஷ்டவசமாக, ராஜுவின் மாற்றாந்தாய் கொடூரமான மற்றும் தந்திரமானவராக இருக்கிறார். ராஜு தன் மீது அன்புடனும் மரியாதையுடனும் நடந்து கொள்ள வேண்டுமென நினைக்கிறாள். ராஜாவை அவன் எப்போதும் அப்பாவியாகவும் படிக்காதவனாகவும் இருக்க வேண்டும் என்று அவள் தந்திரமாக நினைக்கிறாள். ராஜு பெரியவனாகும் போது, அவனது மாற்றாந்தாய் அவனது வயதான தந்தையை குடும்பத்திலிருந்து தனிமைப்படுத்தி, அவரை மனநிலையற்றவனாகக் கருதி, குடும்ப வீட்டின் ஒரு அறையில் அடைத்து வைக்கப்படுகிறார்.

இதற்குப்பிறகு ராஜு லட்சுமியை காதலித்துத் திருமணம் செய்து கொள்கிறான். திருமணத்திற்குப் பிறகு, சரஸ்வதி ஒரு நல்ல மற்றும் மகிழ்ச்சியான மனைவியாக அக்குடும்பத்தில் வசிக்கிறாள். ஆனால் பின்னர் ராஜு மீதான அவனது மாற்றாந்தாய் அன்பு ராஜூவின் தந்தையை இழிவுபடுத்துவதற்கான ஒரு முரட்டுத்தனமாகவும், லட்சுமிக்கு இருப்பதாகவும் கண்டுபிடிக்கிறாள். பிறகு என்னவென்பதை படத்தின் மீதி கதை சொல்லும்.

## மேற்கோள்கள்

## வெளியிணைப்புகள்
*

பகுப்பு:1992 இந்தித் திரைப்படங்கள்
பகுப்பு:இந்திய இந்தித் திரைப்படங்கள்
சௌகத் உஸ்மானி

**சௌகத் உஸ்மானி** , (1901-1978) , இந்தியாவில் பொதுவுடைமை இயக்கம் , ஒரு இயக்கமாக உருவாவதற்கு முன்பே தனித் தனியாக இயங்கி வந்த இளம் பொதுவுடைமைவாதிகளில் ஒருவர் .1920 இல் தாஷ்கந்தில் இந்திய பொதுவுடைமை இயக்கதின் கிளை உருவாக்கப்பட்டபோதும் , 1925 இல்  இந்தியப் பொதுவுடைமைக் கட்சி (சிபிஐ) உருவான போதும் அதனுடன் தொடர்பில் இருந்தார் . இந்திய கம்யூனிஸ்ட் கட்சியின்  நிறுவன உறுப்பிராகவும் இருந்தார் .ஐக்கிய இராச்சியத்தின் நாடாளுமன்றத்திற்க்கு இந்தியாவில் இருந்தபடியே போட்டியிட்ட ஒரே நாபர் ஆவர் . அவர் அந்த தேர்தலை சிறையில் இருந்தவாரே சந்தித்தார் .1923 கான்பூர் சதி வழக்கு , 1929 மீரட் சதி வழக்கு  ஆகிய வழக்குகளில் மொத்தம் 16 ஆண்டுகள் சிறையில் இருந்தார் .
## பிறப்பு , ஆரம்ப வாழ்க்கை
சௌகத் உஸ்மானி ராஜஸ்தான் மாநிலம் பிகானேரில் 1901இல் பிறந்தார். அவரது இயற்பெயர் மௌலா பக்ஷ்  . அவர் மௌலானா சௌகத் அலி அவர்களின் தீவிர அபிமானியாக மாறியதால் தன் பெயரை சௌகத் உஸ்மானி என மாற்றிக்கொண்டார். 
## எழுதிய நூல்கள்
* ஒரு புரட்சியாளனின் வரலாற்றுச் சிறப்பு மிக்க பயணங்கள் (சோவியத் யூனியனில் சிறிது காலம் தங்கியிருத்தல்)
* சோவியத் யூனியனில் எனது அனுபவங்கள் (1920-21)
* ரஷ்யப் புரட்சியின் ஒரு பக்கம்
## ஐக்கிய இராச்சியத்தின் நாடாளுமன்றம் தேர்தல்கள்
ஐக்கிய இராச்சியத்தின் நாடாளுமன்றத்திற்க்கு இந்தியாவில் இருந்தபடியே போட்டியிட்ட ஒரே நாபர் ஆவர் . கிரேட் பிரிட்டன் கம்யூனிஸ்ட்  கட்சியின் வேட்பாளராக இரண்டு முறையும் சிறையில் இருந்தபடியே போட்டியிட்டார் .

### ஸ்பென்  பள்ளத்தாக்கு தொகுதி
1929இல் மீரட் சதி வழக்கிற்காக கைது செய்யப்பட்டு, சிறையில் இருந்த சௌகத் உஸ்மானியை, கிரேட் பிரிட்டன் கம்யூனிஸ்ட்  கட்சி தனது வேட்பாளராக 
ஸ்பென்  பள்ளத்தாக்கு தொகுதியில் நிறுத்தியது. இந்தியாவில் பிரிட்டிஷார் ஆட்சி செய்துவந்த அக்கிரமங்களை ஆங்கில மக்கள் மத்தியில் கொண்டு செல்ல வேண்டும் என்பதற்காக கிரேட் பிரிட்டன் கம்யூனிஸ்ட் கட்சி இவரை நிற்க வைத்தது. இவர் எதிர்த்துப் போட்டியிட்ட வேட்பாளர்  -  சர் ஜான் சைமன் என்பவர்தான். இவரே 1930இல் இந்தியாவிற்கு வந்தார். அவர் தலைமையில் சைமன் கமிஷன் அமைக்கப்பட்டது.எனினும் சௌகத் உஸ்மானி தோல்வியடைந்தார்."
### செயின்ட் பாங்க்ராஸ் தென்கிழக்கு தொகுதி
பின்னர் 1931இல் ஹவுஸ் ஆக் காமன்ஸ்க்கு தேர்தல் நடைபெற்றபோதும் சௌகத் உஸ்மானி கிரேட் பிரிட்டன் கம்யூனிஸ்ட் கட்சி  சார்பில் தேர்தலில் போட்டியிட்டார். லண்டனிலிருந்து கம்யூனிஸ்ட்டுகள் அனைவரும் ஒன்று திரண்டு சௌகத் உஸ்மானிக்காகப் பிரச்சாரம் மேற்கொண்டனர். அப்போதும் சௌகத் உஸ்மானி சிறையில்தான் இருந்தார்.

## மேற்கோள்கள்

பகுப்பு:1901 பிறப்புகள்
பகுப்பு:1978 இறப்புகள்
பகுப்பு:இந்தியப் பொதுவுடமைவாதிகள்
பகுப்பு:இந்திய முஸ்லிம்கள்
ஐபோன் 6

**ஐபோன் 6** மற்றும் **ஐபோன் 6 பிளஸ்** (The iPhone 6 and iPhone 6 Plus**)** ஆகியவை  ஆப்பிள் இன்க் வடிவமைத்து விற்பனை செய்த திறன்பேசிகள் ஆகும். இது  ஐபோன் வரிசையில் எட்டாவது தலைமுறை  ஆகும் ஐபோன் 5S இன் வெற்றியினைத் தொடர்ந்து செப்டம்பர் 19, 2014 அன்று அறிவிக்கப்பட்டு  செப்டம்பர் 9, 2014 வெளியிடப்பட்டது.  ஐபோன் 6 மற்றும் 6 பிளஸ் பெரிய    காட்சிகள், வேகமாக செயலிகள் இயங்கும் திறன், மேம்படுத்தப்பட்ட கேமராக்கள், மேம்படுத்தப்பட்ட எல்.டி.இ மற்றும் வைஃபை இணைப்பு போன்றவைகள் இதில் இடம்பெற்றன.

ஐபோன் 6 மற்றும் 6 பிளஸ் நேர்மறையான விமர்சனங்களைப் பெற்றன, அவற்றின் மறுவடிவமைப்பு, விவரக்குறிப்புகள், கேமரா மற்றும் பேட்டரி ஆயுள் குறித்து விமர்சகர்கள் முந்தைய ஐபோன் மாடல்களை விட மேம்பட்டு இருப்பதாகத் தெரிவித்தனர். ஐபோன் 6 மற்றும் ஐபோன் 6 பிளஸின் முன்பதிவு அனுமதி கிடைத்த முதல் 24 மணி நேரத்திற்குள் நான்கு மில்லியன் முன்பதிவுகளைத் தாண்டியது-இது ஆப்பிள் நிறுவனத்தின் மற்ற சாதனங்களுக்கு இல்லாத முன்பதிவு அளவு ஆகும். முதல் மூன்று நாட்களில் பத்து மில்லியனுக்கும் அதிகமான ஐபோன் 6 மற்றும் ஐபோன் 6 பிளஸ் சாதனங்கள் விற்கப்பட்டதன் மூலம் அதிகம்  விற்பனையான ஆப்பிள் சாதனமாகக் கருதப்பட்டது. மொத்தமாக, ஐபோன் 6 மற்றும் 6 பிளஸ்  திறன்பேசிகள் மொத்தம் 220 மில்லியன்கள் விற்றன, இது இதுவரை அதிக விற்பனையான ஐபோன் மாதிரியாகவும், இன்றுவரை மிகவும் வெற்றிகரமான தொலைபேசிகளாகவும் திகழ்கிறது .

நேர்மறையான வரவேற்பு இருந்தபோதிலும், ஐபோன் 6 மற்றும் 6 பிளஸ் பல வன்பொருள் சிக்கல்களுக்கு உட்பட்டுள்ளன,

## வரலாறு
ஐபோன் அறிமுகப்படுத்தப்பட்டதிலிருந்து ஐபோன் 4 எஸ் வரை, ஐபோன்கள் 3.5 அங்குல காட்சிகளைப் பயன்படுத்தின - அவை மற்ற நிறுவனங்களில் பயன்படுத்தப்படும் திரைகளை விட சிறியவை. ஐபோன் 5 மற்றும் அதன் பிறகான திறன்பேசிகள் சற்று நீளாமான  திரை அளவினைக் கொண்டிருந்தன. சந்தைப் பங்கில் ஆப்பிள் தனது மதிப்பினை இழந்ததைத் தொடர்ந்து, ஜனவரி 2014  ஐபோன் மாதிரிகள் பெரிய, 4.7 அங்குல மற்றும் 5.5 அங்குல டிஸ்ப்ளேக்களுடன் அறிமுகப்படுத்தத் தயாராகி வருவதாக செய்திகள் வெளியாகின 

ஐபோன் 6 மற்றும் ஐபோன் 6 பிளஸ் ஆகியவை செப்டம்பர் 9, 2014 அன்று கலிபோர்னியாவின் குபேர்டினோவில் உள்ள பிளின்ட் சென்டர் ஃபார் பெர்ஃபாமிங் ஆர்ட்ஸில்  செப்டம்பர் 19, 2014 அன்று ஒரு பத்திரிகையாளர் நிகழ்வின் போது அதிகாரப்பூர்வமாக வெளியிடப்பட்டன  முன்பதிவுகள்  செப்டம்பர் 12, 2014 அன்று தொடங்கியது, ஐபோன் 6, 649 அமெரிக்க டாலர்களிலும், ஐபோன் 6 பிளஸ் 749 அமெரிக்க டாலர்களிலும்  விற்பனைக்கு வந்தது. சீனா தவிர ஏனைய நாடுகளில் இந்த ஐபோன் 6 மற்றும் ஐபோன் 6 ஐ வெளியனது. சீன அரசின்  தொழில்துறை மற்றும் தகவல் தொழில்நுட்ப அமைச்சகம் இந்த திறன்பேசிகளின் விற்பனைக்கு அனுமதி வழங்காத காரணத்தினால் சீனாவில் விற்பனை ஆகவில்லை என்று உள்ளூர் ஊடகங்கள் செய்தி வெளியிட்டன, மேலும் அந்த ஆண்டின் தொடக்கத்தில்  சீன மத்திய தொலைக்காட்சியின் செய்தி அறிக்கையானது ஐபோன் சாதனங்கள் தேசிய பாதுகாப்புக்கு அச்சுறுத்தலாக உள்ளதாக குற்றம் சாட்டியது, ஏனெனில் iOS 7 இன் இருப்பிடங்கள் வசதியானது  மாநில ரகசியங்களை அம்பலப்படுத்தக்கூடும் என நினைத்தது.

## சான்றுகள்


பகுப்பு:ஐஓஸ்
2019 சென்னை நீர் நெருக்கடி

**2019** சென்னை நீர் நெருக்கடி என்பது இந்தியாவில் நிகழ்ந்த நீர் நெருக்கடி, குறிப்பாக தமிழ்நாட்டின் சென்னை நகரத்தில். 19 சூன் 2019 அன்று, சென்னை நகர அதிகாரிகள் "சுழிய நாள்" அல்லது கிட்டத்தட்ட தண்ணீர் இல்லாத நாள் எட்டப்பட்டதாக அறிவித்தனர், ஏனெனில் நகரத்திற்கு நீர் வழங்கும் நான்கு முக்கிய நீர்த்தேக்கங்களும் வறண்டு போயின. இரண்டு ஆண்டுகாலம் போதிய பருவ மழை பெய்யாத காரணத்தினால், குறிப்பாக 2017 இன் பிற்பகுதியிலும், 2018 ஆம் ஆண்டின் பெரும்பகுதியான காலக்கட்டம் முழுவதும் இந்த நெருக்கடிக்கு வழிவகுத்தது.

குடிநீர் குழாயில் நீர் வழங்குவது நின்றுபோனதால், சில குடும்பங்கள் தொலைதூர,  பொது நீர் குழாய்கள் மற்றும் விலையுயர்ந்த தனியார் தண்ணீர்  தொட்டி சுமையுந்துகள் போன்ற மாற்று நீர் ஆதாரங்களை சார்ந்திருக்கும் நிலைக்கு ஆளாயினர்.

## பின்னணி
ஆறுகள் கழிவுநீரால் மாசுபட்டிருப்பதால் சென்னையானது அதன் நீர்த்தேக்கங்களை நிரப்ப வரலாற்று ரீதியாகவே பருவ மழைக்காலத்தை நம்பியுள்ளது.

நகரத்தில் நான்கு நீர்த்தேக்கங்கள் உள்ளன, அவை செங்குன்றம் ஏரி, சோழவரம் ஏரி, பூண்டி நீர்த்தேக்கம், செம்பரம்பாக்கம் ஏரி போன்றவை ஆகும். இவற்றின் மொத்த கொள்ளளவு 11,057 எம்.சி.டி. ஆகும்.

### கடும் வறட்சி
2016, 2017, 2018 ஆகிய மூன்று ஆண்டுகள் பருவமழை தோல்வியுற்றது. 2018 ஆண்டின் வடகிழக்கு பருவமழையானது சென்னையில் இதுவரை இல்லாத அளவுக்கு வறண்ட ஒன்றாக இருந்தது. ஏனெனில் சராசரியாக பெய்யும் 757.6 மி.மீ. மழையுடன் ஒப்பிடும்போது 343.7 மி.மீ மழை மட்டுமே பெய்தது. இது 55% மழை பற்றாக்குறை ஆகும். மேலும், அந்த பருவத்தில் தமிழகம் முழுவதும் 23% மழை பற்றாக்குறை என்று பதிவுகளில் தெரியவருகிறது. 2019 மே முதல் சூன் வரை இந்தியாவில் ஏற்பட்ட ஒரு பெரிய வெப்ப அலையானது நீர்த்தேக்கங்களில் இன்னும் எஞ்சியிருக்கும் நீரை ஆவியாக்கியதன் காரணமாக இச்சிக்கல் மேலும் அதிகரிக்க காரணமானது.

### அரசாங்கத்தின் தவறான மேலாண்மை
அரசாங்கத்தின் தவறான நிர்வாகம் மற்றும் திட்டமிடப்படாத நகர கட்டுமானமும் இந்த நெருக்கடிக்கு காரணமாக அமைந்தது.

## தாக்கம்
மில்லியன் கணக்கான மக்கள் தொடர்ந்து தண்ணீரைப் பெற இயலாமல் தவித்தனர். மழைநீர் மற்றும் நிலத்தடி நீரின் பற்றாக்குறையானது நகரத்துக்கு நீரை வழங்கும் நான்கு நீர்த்தேக்கங்களும் முற்றிலுமாக வறண்டுபோகும் நிலைக்கு ஆளானது. தண்ணீருக்கான தேவையை நிறைவு செய்ய இயலாமையால் விடுதிகள் மற்றும் உணவகங்கள் போன்ற வணிகங்க அமைப்புகளை மூட வேண்டிய கட்டாயத்தில் தள்ளியது. வறட்சியால் பாதிக்கப்படாத தமிழ்நாட்டின் சில பகுதிகளில் இருந்து வந்த தண்ணீர் தொட்டி சுமையுந்துகள் நகரின் சில பகுதிகளுக்கு தண்ணீரைக் கொண்டு வந்தன. இருப்பினும், அரசாங்க தண்ணீர் சுமையுந்துகள் தண்ணீரைக் கொண்டுவரும் நிலை உருவாக ஒரு மாதம் வரை ஆகலாம் என்ற நிலை இருந்தது. எனவே சில குடும்பங்கள், செல்வந்தர்கள் மற்றும் வணிக நிறுவன உரிமையாளர்கள் போன்றோர் விலையுயர்ந்த தனியார் நீர் சுமையுந்துகளுக்கு பணம் செலுத்தத் தெரிவு செய்தர். சேரிகளில் வாழும் ஏழைகளுக்கு இந்த வசதி இல்லை;  ஒரு நாளைக்கு  தண்ணீரைப் பயன்படுத்தும் சராசரி அமெரிக்க குடும்பத்துடன் ஒப்பிடும்போது சென்னையின் சேரிகளில் உள்ள ஒரு குடும்பம் ஒரு நாளைக்கு  நீரைப் பயன்படுத்திவந்தன.

தண்ணீர் பற்றாக் குறையின் விளைவாக தண்ணீருக்காக பல சண்டைகளும் மோதல்களும் வெடித்தன. இதுபோன்ற ஒரு மோதலில், 2019, சூன் 15 அன்று, ஒரு பெண் குத்தப்பட்டு, குற்றமிழைத்தவர் காவல்துறையால் கைதுசெய்யப்பட்டார்.

## மேலும் காண்க

* கேப் டவுன் நீர் நெருக்கடி &ndash; 2018 ஆம் ஆண்டில் தென்னாப்பிரிக்காவின் கேப்டவுனில் ஏற்பட்ட இதேபோன்ற நீர் நெருக்கடி

## குறிப்புகள்

பகுப்பு:சென்னையின் வரலாறு
சன் சிங்கர்

**சன் சிங்கர்** என்பது சன் தொலைக்காட்சியில் சனவரி 27, 2013 ஆம் ஆண்டு முதல் ஒளிபரப்பாகும் உண்மைநிலை பாட்டு போட்டி நிகழ்ச்சி ஆகும். இது தமிழ்நாட்டில் 6 முதல் 13 வயது வரையிலான குழந்தைகளுக்கான பாடும் திறமைக்கான வேட்டையாகும். இந்த நிகழ்ச்சி வாரந்தோறும் ஞாயிற்றுக்கிழமைகளில் மதியம் 1 மணிக்கு ஒளிபரப்பானது.

## பருவம் 1
இந்த நிகழ்ச்சியின் முதல் பருவத்தை "கேட்பரி ஓரியோ" நிதியுதவி செய்தது. மேலும் விகேர், ஜிஆர்பி உதயம் நெய் மற்றும் பிரீமியர் குக்வேர் & அப்ளையன்ஸ் இணைந்து வழங்கினார். இதனை பாடகர் மானசி தொகுத்து வழங்கினார். பாடகர்கள் அனுராதா ஸ்ரீராம் மற்றும் புஷ்பவனம் குப்புசாமி ஆகியோர் இந்நிகழ்ச்சிக்கான நிரந்தர நடுவர்களாக தோன்றினர். பாடலாசிரியரும் இசை இயக்குநருமான கங்கை அமரன் நிகழ்ச்சியின் நிரந்தர குரல் பயிற்சியாளராக தோன்றினார்.

## பருவம் 2
இந்த நிகழ்ச்சியின் இரண்டாம் பருவத்தை "புதிய கேட்பரி ஓரியோ ஸ்ட்ராபெரி கிரீம்" வழங்கியது. மேலும் வி.கேர், ஜெயச்சந்திரன் டெக்ஸ்டைல்ஸ் மற்றும் பிரீமியர் குக்வேர் & அப்ளையன்ஸ் இணைந்து வழங்கியது. பருவம் இரண்டின் ஒவ்வொரு பகுதியும் நடிகை நிஷா கிருஷ்ணன், தொடங்கி, பி ஒய் தொலைக்காட்சி தொகுப்பாளரான ரேஷ்மா பசுபுலேட்டயைத் தொடர்ந்து, பாடலாசிரியரும் இசை இயக்குநருமான கங்கை அமரனும், கடைசியாக பாடகர் கமலஜா ராஜகோபாலும் தொடர்ந்தனர். பின்னணிப் பாடகர்கள் அனுராதா ஸ்ரீராம் மற்றும் புஷ்பவனம் குப்புசாமி ஆகியோர் இந்த பருவத்திற்கான நிரந்தர நடுவர்களாக திரும்பினர். கங்கை அமரன் நிகழ்ச்சியின் நிரந்தர குரல் பயிற்சியாளராக திரும்பினார்.

## பருவம் 3
இந்த நிகழ்ச்சியின் மூன்றாம் பருவத்தை "புதிய கேட்பரி ஓரியோ ஸ்ட்ராபெரி கிரீம்" வழங்கியது. மேலும் விகேர், ஜெயச்சந்திரன் டெக்ஸ்டைல்ஸ் மற்றும் பிரீமியர் குக்வேர் & அப்ளையன்ஸ் இணைந்து வழங்கியது. பருவத்தின் இரண்டாம் பாதியை ஐஸ்வர்யா பிரபாகர் தொகுத்து வழங்கினார். அதே நேரத்தில் அனுராதா ஸ்ரீராம், புஷ்பவனம் குப்புசாமி, கங்கை அமரன்  ஆகியோர் நிரந்தர நடுவர்களாக  திரும்பினர்.

இந்த பருவத்தின் வெற்றியாளர் நிகழ்ச்சியின் புரவலர்களிடமிருந்து தொடர்ச்சியான பரிசுகளை பெற்வார் என் அறிவிக்கப்பட்டது. மேலும் இறுதி வெற்றியாளராக ஒரு கோப்பையும் பெறுவார் எனவும் தெரிவிக்கப்பட்டது. இறுதிப் போட்டிகளில் ஒன்பது பேர்  தேர்வு செய்யப்பட்டனர், இது 1 டிசம்பர் 28, 2014 அன்று ஒளிபரப்பப்பட்டது. போட்டியின் முடிவுகள் இரண்டாம் பகுதி ஒளிபரப்பில் 4 ஜனவரி 2015 அன்று தலைமை விருந்தினரான இசை இயக்குநர் ஜி.வி.பிரகாஷ்குமாரால் அறிவிக்கப்பட்டது. 
4 ஜனவரி 2015 அன்று போட்டியில் ஸ்ரேயா ஜெய்தீப் மூன்றாம் பருவத்தின் வெற்றியாளராக அறிவிக்கப்பட்டார். போட்டியில் சாண்ட்ரா ரன்னர்-அப் ஆக முடிசூட்டப்பட்டார். மேலும்  ஸ்வேதா ஸ்ரீ என்ற போட்டியாளர் சிறப்பு விருது வழங்கப்பட்டது..

## பருவம் 4
இந்த நிகழ்ச்சியின் நான்காம் பருவம் ஞாயிற்றுக்கிழமைகளில் காலை 11:00 மணிக்கு ஒளிபரப்பானது. இதை நட்சத்திரா மற்றும் முத்து தொகுத்து வழங்குகினார்கள். நிகழ்ச்சியின் பருவத்தை கேட்பரி ஓரியோ நிதியுதவி செய்தது. மேலும் விகேர், ஜிஆர்பி உதயம் நெய், மற்றும் வசந்த் அண்ட் கோ ஆகிய நிறுவனங்களும் நிதியுதவி செய்தது.

## மேற்கோள்கள்

பகுப்பு:சன் தொலைக்காட்சி நிகழ்ச்சிகள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் பாட்டு போட்டி தொலைக்காட்சி நிகழ்ச்சிகள்
பகுப்பு:2013 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ் உண்மைநிலை தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
ரப்திசாகர் விரைவு இரயில்

**ரப்திசாகர் விரைவு இரயில்** (*Raptisagar Express*) இந்தியாவில் ஓடும் ஓர் அதிவிரைவு இரயில் ஆகும். இது திருவனந்தபுரம் மத்திய இரயில் நிலையம்  / எர்ணாகுளம் சந்திப்பு மற்றும் இந்தியாவின் கோரக்பூர் / பரவுனி சந்திப்புகளுக்கு இடையே வாரத்திற்கு மூன்று நாட்கள் இயங்குகிறது. கொல்லம், ஆலப்புழை, கொச்சி, திருச்சூர், பாலக்காடு, கோயம்புத்தூர், திருப்பூர், ஈரோடு, சேலம், சென்னை மத்திய,தொடர் வண்டி நிலையம் சிசயவாடா},கம்மம், வாரங்கல், ராமகுண்டம் , நாக்பூர், போபால், ஜான்சி, கான்பூர், லக்னோ, கோண்டா மற்றும் பாசுட்டி முதலிய நகரங்களின் வழியாக ரப்தி சாகர் இரயில் ஓடுகிறது. இந்திய இரயில்வேயின் வடகிழக்கு தொடருந்து மண்டலம் (இந்தியா)}வடகிழக்குத் தொடருந்து மண்டலம்]]/கிழக்கு மத்திய தொடருந்து மண்டலம்  ஆகிய இரயில்வே மண்டலங்கள் இந்த அதிவிரைவு இரயிலை இயக்குகின்றன.

## பெயர்க் காரணம்
அரேபிய கடலுக்கு அருகில் அமைந்துள்ள திருவனந்தபுரம் / கொச்சின் நகரங்களையும், ரப்தி நதி ஓடும் இடத்திலிருந்து கோரக்பூர் / பரவு னி ஆகிய நகரங்களையும் இந்த இரயில் இணைக்கிறது என்பதால் இந்த விரைவு  இரயிலுக்கு "ரப்தி சாகர்" என்ற பெயர் கொடுக்கப்பட்டுள்ளது.

## இரயில் பெட்டிகள் விவரம்
ரப்தி சாகர் விரைவு இரயிலில் மொத்தம் 24  இரயில் பெட்டிகள் இணைக்கப்பட்டுள்ளன.  இவற்றில் இரண்டாம் வகுப்பு ஏசி மற்றும் மூன்றாம் வகுப்பு ஏசி பெட்டிகளும் குளிரூட்டப்பட்டு வருகின்றன.

## ஓடும் நாட்கள்
கோரக்பூர் சந்திப்பிலிருந்து 12511 – என்ற எண்கொண்ட ரப்தி சாகர் அதிவிரைவு வண்டி ஒவ்வொரு ஞாயிறு, செவ்வாய், வெள்ளிக் கிழமைகளில் 6.35 மணி நேரத்திற்குப் புறப்படுகிறது. திருவனந்தபுரம் மத்திய இரயில்நிலையத்தை மூன்றாவது நாள் 17.20 மணிக்குச் சென்று சேர்கிறது.

12512 – என்ற எண்ணுடன் திருவனந்தபுரம் மத்திய இரயில் நிலையத்திலிருந்து புறப்படும் ரப்தி சாகர் அதி விரைவு இரயில் து ஒவ்வொரு ஞாயிறு., செவ்வாய் மற்றும் புதன்கிழமைகளில் மாலை 6:15 மணிக்குப் புறப்பட்டு, கோரக்பூர் சந்திப்பு இரயில் நிலையத்தை 3 ஆம் நாள் பிற்பகல் 15:20 மணிக்கு வந்தடைகிறது.

சென்னை மத்திய இரயில் நிலையம் வந்தபின் திரும்பிச் செல்கிறது.

## அட்டவணை
ரப்தி சாகர் அதிவிரைவு இரயில் 12512  என்ற எண்ணுடன்  திருவனந்தபுரம் மத்திய இரயில் நிலையத்திலிருந்து  செவ்வாய்க்கிழமை, புதன் மற்றும் ஞாயிற்றுக் கிழமைகளில் காலை 6.15  மணிக்குப் புறப்பட்டு 3 வது நாள் மாலை 3.10   மணிக்கு கோரக்பூர் சந்திப்பை அடைகிறது. இதேபோல 12522 என்ற எண்ணுடன் வெள்ளிக்கிழமைகளில் எர்ணாகுளத்திலிருந்து புறப்படும் ரப்தி சாகர் விரைவு இரயில் மூன்றாவது நாள் இரவு 23.10 மணிக்குப் பரவுனி சந்திப்பை அடைகிறது. 
12511 என்ற எண்ணுடன் எதிர் வழியில் திரும்பும் இரயில் கோரக்பூர் / பரவுனியில் இருந்து வியாழக்கிழமை, வெள்ளி மற்றும் ஞாயிற்றுக் கிழமைகளில் காலை 6.35  மணிக்குப் புறப்பட்டு 3  வது நாளில் மாலை 5.15  மணிக்குத் திருவனந்தபுரம் மத்திய இரயில் நிலையத்தை அடைகிறது. இதேபோல 12521 என்ற எண்ணுடன் திங்கள் கிழமை இரவு 22.50 மணிக்குப் பரவுனி சந்திப்பிலிருந்து புறப்படும் அதிவிரைவு நான்காம் நாள் 13 மணிக்கு எர்ணாகுளத்தை வந்தடைகிறது. ரப்திசாகர் அதிவிரைவு இரயில் அதன் பயணத்தின் போது மணிக்குச் சுமார் 58 கிலோமீட்டர் வேகத்தில் பயணிக்கிறது. 
## மேற்கோள்கள்

பகுப்பு:தமிழகத்தில் தொடருந்து போக்குவரத்து
உயுகுர் ககானரசு

**உயுகுர் ககானரசு** (அல்லது **உயுகுர் பேரரசு** அல்லது **டோகுஸ் ஓகுஸ் நாடு**) என்பது எட்டாம் நூற்றாண்டின் நடுப்பகுதியிலிருந்து ஒன்பதாம் நூற்றாண்டின் நடுப்பகுதி வரை சுமார் ஒரு நூற்றாண்டுக்கு நிலைபெற்றிருந்த ஒரு துருக்கிய பேரரசு ஆகும்.

## வரலாறு

### வளர்ச்சி
கி.பி. 657 இல் மேற்கு துருக்கிய ககானரசு சீனாவின் தாங் அரசமரபால் தோற்கடிக்கப்பட்டது. இத்தோல்விக்குப் பின்னர் உயுகுர்கள் தாங் அரசமரபின் பக்கம் இணைந்தனர். இதற்கு முன்னரே உயுகுர்கள் தாங் அரசமரபுடன் இணைந்து கி. பி. 627 இல் திபெத்தியர்கள் மற்றும் துருக்கியர்களுக்கு எதிராக போரிட்டபோது தாங் அரசமரபுடனான உறவுக்கு ஒரு விருப்பத்தை வெளிக்காட்டி உள்ளனர்.

கி.பி. 742 இல் உயுகுர்கள், கர்லுக்குகள் மற்றும் பஸ்மைல்கள் இரண்டாவது துருக்கிய ககானரசிற்கு எதிராக கிளர்ந்தெழுந்தனர்.

கி. பி. 744 இல் பஸ்மைல்கள் துருக்கிய தலைநகரான ஒடுகனை கைப்பற்றினர். ஆட்சி செய்த ஒஸ்மிஸ் ககானை கொன்றனர். பின்னர் அந்த வருடத்தில் பஸ்மைல்களுக்கு எதிராக உயுகுர்-கர்லுக் கூட்டணி ஏற்படுத்தப்பட்டு பஸ்மைல்கள் தோற்கடிக்கப்பட்டனர். பஸ்மைல்களின் ககான் கொல்லப்பட்டார். ஒரு மக்கள் குழுவாக பஸ்மைல்கள்  இல்லாமலே போய்விட்டனர். உயுகுர்கள் மற்றும் கர்லுக்குகளுக்கு இடையிலான பகையானது பின்னர் கர்லுக்குகளை மேற்கு நோக்கி ஜெடிசு பகுதிக்கு இடம்பெயர வைத்தது. கர்லுக்குகள் டுர்கேஷ் மக்களுடன் பின்னர் சண்டையிட்டனர். டுர்கேஷ் மக்களை தோற்கடித்து 766 இல் அவர்களின் பகுதியை கைப்பற்றினர்.

### பின்வந்தவர்கள்

உயுகுர் ககானரசை அழித்து அதன் பின்னர் எனிசை கிர்கிசுக்கள் எனும் இனத்தவர் ஆட்சிக்கு வந்தனர். அவர்கள் நுட்பமனவர்கள் கிடையாது. அவர்களுக்கு தாங்கள் வென்ற அரசை ஆட்சி செய்யும் எண்ணம் சிறிதளவே இருந்தது. கிழக்கில் பைகால் ஏரியில் இருந்து மேற்கில் இர்டிஷ் ஆறு வரை இருந்த நிலப் பகுதிகளை அவர்கள் தங்களது கட்டுப்பாட்டில் வைத்திருந்தனர். கிர்கிசுக்கள் தங்கள் பக்கம் இணைந்த குலுக் பகா என்ற உயுகுர் இனத்தைச் சேர்ந்தவரை ஒர்கோன் பள்ளத்தாக்கின் ஆட்சியாளராக நியமித்தனர். தாங் அரசமரபின் இசோங் பேரரசரின் ஆட்சியின் போது (860–873) தாங் மற்றும் கிர்கிசுக்களுக்கு இடையே 3 முறை தொடர்பு ஏற்பட்டதாக பதிவுகள் உள்ளன. ஆனால் அந்த தொடர்பு எந்த வகையிலானது என்பதைப் பற்றி தெளிவான தகவல்கள் இல்லை. கிர்கிசுக்களுடன் தொடர்பு ஏற்படுத்துவதில் எந்தவித பயனும் இல்லை என தாங் அரச மரபின் ஆட்சியாளர்கள் கருதினர். ஏனெனில் தாங் பிரிவினருக்கு உயுகுர்கள் ஒரு பிரச்சனையாக இல்லாமல் போய்விட்டனர். கி. பி. 890 இல் கிதான்கள் ஒர்கோன் பள்ளத்தாக்கைக் கிர்கிசுக்களிடமிருந்து கைப்பற்றினர். இதற்குப்பிறகு கிர்கிசுக்கள் எதிர்ப்பை காட்டியதாக எந்தவித பதிவுகளும் இல்லை.

உயுகுர் ககானரசு வீழ்ந்த பிறகு உயுகுர்கள் தெற்கு நோக்கி இடம்பெயர்ந்தனர். அவர்கள் தற்கால கான்சுவுக்கு அருகில் கான்சு உயுகுர் இராச்சியம் மற்றும் தற்கால டர்பனுக்கு அருகில் கோச்சோ இராச்சியம் என்று அழைக்கப்பட்ட இரண்டு அரசுகளை நிறுவினர். கோச்சோ இராச்சிய உயுகுர்கள் புத்த மதத்தை தழுவினர். மஹ்முத் அல்-கஷ்காரி என்ற அறிஞரின் கூற்றுப்படி "சிறு மதத்தவர்களிலேயே வலிமையானவர்கள்" கோச்சோ உயுகுர்கள் தான். அதேநேரத்தில் கான்சு கான்சு 1030 களில் தாங்குடு மக்களால் வெல்லப்பட்டனர்.

## உசாத்துணை

பகுப்பு:ஆசியாவின் முன்னாள் முடியாட்சிகள்
பகுப்பு:சீன மொழி வார்த்தைகளைக் கொண்ட கட்டுரைகள்